ÜLISTUSKLUBI TV Hea Jumala head annid
Tere tulemast Ülistusklubi TV stuudiosse!
Vahel elu on nii ilus.
Nagu näiteks minul praegu.
Istun pehmel toolil ja loen head raamatut.
Soe tekk on jalgade peal.
Kuulan mõnusat muusikat.
See lill siin mu kõrval lõhnab imehästi.
Tegelikult vist ei lõhna, see pole ju päris.
Aga kui see oleks päris lill, lõhnaks see imehästi.
Tegelikult ei ole ma lilledest väga huvitatud,
ei nende kasvatamisest ega ka nende kastmisest.
Kuid mulle meeldib nende lõhn.
See on üks imeline asi, mis käib suve juurde.
Kas sulle meenub midagi, mis lõhnab eriti hästi?
Ütle sina, Thomas, mis lõhnab hästi?
Lõhnakuusk. Võib-olla ka auto.
Arvan, et pizza lõhnab hästi.
šokolaaditahvel lõhnab väga magusalt.
Köetud sauna lõhn on ka eriti mõnus.
Ma ei mõtle elektrisauna, mis lihtsalt lülitatakse sisse.
Ma mõtlen suvila saunat,
mida on vaja ise puudega kütta. Selline on supermõnus.
Kui olin väike, mu jalkajalatsid
lõhnasid hästi.
Seest võib-olla mitte, aga väljastpoolt küll.
Kui käisin alles algklassides,
sain sünnipäevaks kustutuskummi.
Sellel oli mingi eriline parfüüm juures,
mis lõhnas meeletult hästi.
Koolis nuusutasin oma kustutuskummi vahetundide ajal.
Ma vist isegi ei kuulnud õpetajat,
kuna kustukumm lõhnas niivõrd hästi.
Kuid aja jooksul kustukumm kulus ja lõhnast ei jäänud midagi järgi.
Elus on palju imelisi asju.
Sellest me täna oma saates räägimegi.
Vaatame kõigepealt, millega Majros ja Åke tegelevad.
On nii lõbus olla koos
Milline rõõm pulbitseb seestpoolt
On nii lõbus, lõbus
Olen nii rõõmus, et saame olla koos iga päev
Leiba ja kala
Tere kõik lapsed! Nüüd on lastesaate aeg.
Varsti näeme, mis Åke-eesel välja võtab.
Åke, mis sul on?
Kas oled haige?
Kas su kõht valutab?
Mis sul ometi suus on?
Näkileib. - Näkileib?
Näkileib!
Aga me juba sõime. Kas oled ikka veel näljane?
Ei ole, tahtsin lastele midagi näidata.
Olen kindel, et lapsed on näkileivaga tuttavad.
Me ei tahtnud neile näkileiba näidata,
vaid seda, mis Jeesus tegi leiva ja paari muu asjaga.
Paari muu asjaga? - Kalaga, ma mõtlen.
Aga sul pole kala.
Ei ole, aga mul on leiba.
Arvan, et hakkan aru saama.
Åke, näita lastele, mis sa teha plaanid.
Aga võta leib suust ära, muidu me ei saa sõnadest aru.
Hea küll. Panen leiva siia.
Nüüd alustan:
Tere, kõik lapsed!
Varsti näete, mis Åke välja võtab.
Siin on pisut leiba ja ma jutustan teile,
mida kõike leivaga teha saab.
Õnnista, täna, alles siis jaga ära,
siis jätkub leivast ka sõpradele-naabritele
Kui imetore, Åke!
Täpselt nii juhtus,
kui väike poiss tõi Jeesusele leiba ja kala.
Ta andis oma väikse moonakoti Jeesusele.
Kas mäletad, mitu leiba ja mitu kala oli poisil kaasas?
Kas äkki 10-12 tükki?
Ei, kõigest viis leiba ja kaks kala.
Toidu ülejäägid jagati tõesti 12-ks osaks.
Järele jäi 12 korvitäit leiba ja kala.
Kuid enne seda 5000 meest koos naiste ja lastega
sõid oma kõhud täis.
Koolis nii küll ei arvutata.
Ei saa jääda järgi rohkem, kui algselt oli.
Koolis on vale sedasi arvutada.
Aga see ongi taevane matemaatika,
kui õnnistamise tagajärjel tuleb hoopis juurde.
See lihtsalt töötab nii.
See polnud ka esimene ega viimane kord,
kui Jumal tegi toiduime.
Jah, mäletan, kui keetsid kord liiga kanget kohvi.
Seega ma palvetasin kohvi eest.
Ja siis sul tekkis idee valada kuuma vett juurde.
Åke, ole tasa!
Ma mõtlesin Moosest ja Iisraeli rahvast,
kui nad veetsid 40 aastat kõrbes.
Kõrbes? Õudne.
Seal ei kasvagi heina. Kas nad surid nälja kätte?
Nad ei söönud heina. Ja Jumal toitis neid iga päev.
See oli ka toiduime.
Minu arvates on suurem ime, et nad ei jäänud haigeks,
need 5000 meest, naised ja lapsed - kui pidid kala sööma.
Mul hakkab kõhus keerama, kui tunnen kala lõhna.
Sellepärast, et sa oled eesel.
Mulle meeldib olla eesel.
Heina söömine on nii mõnus.
Aga kala - vastik!
Oleksin võtnud ainult leiba.
Leib sobiks praegu väga hästi kohvi kõrvale.
Sul on õigus.
Tsau, lapsed! Olge mõnusad!
Tsau!
Vahel inimesed väidavad, et Jumal on kuri vanamees.
Ta istub pilve peal, vaatleb inimesi,
püüdes leida meie vigu.
kui meie ettekujutus Jumalast on selline, hakkame Teda kartma.
Kuid see ettekujutus ei vasta tõele.
Jumal tahab meile ainult head.
Ainult häid asju.
Matteuse evangeeliumis räägib Jeesus mäejutluses,
et kui meie, inimesed, oskame anda häid ande oma lastele,
inimesed, kes me teeme ka valesid asju,
siis kui palju enam Jumal, kes on igatepidi täiuslik,
annab oma lastele häid ande.
Meie oleme Tema lapsed.
Jumal mitte ainult ei anna meile häid asju,
vaid Ta lubab meil nautida neid häid asju.
Ta on andnud meile meeled.
Võime näha ilusaid asju, kuulda kauneid hääli,
võime nii haista kui ka maitsta meeldivaid asju.
Oma käsi võime kasutada kompimiseks.
Võime plaksutada ja katsuda pehmeid asju.
Või istuda mõnusalt teki all.
Nüüd lähme ühte kohta, kus leidub meeldivaid lõhnu ja maitseid.
Ülistusklubi pannkoogikarnevalil
Lähme pannkoogikarnevalile Ahlö kalasadamasse Bosundisse.
Luoto kogudus korraldab pannkoogikarnevale,
et koguda raha misjonitöö heaks.
Üritus toimub jaanipäevale järgneval nädalavahetusel.
Pannid on kuumad alates kella kuuest reede õhtul
kuni kella üheksani laupäeva õhtul.
Inimesed tulevad kokku, et osta pannkooki moosiga ja ajada juttu.
Tahtjad võivad osa võtta misjonitöökoosolekust.
Enamik rahvast tuleb kohale päeval või õhtul,
kuid mõndadele meeldib süüa pannkooke alles öösel.
Kogutud rahaga toetatakse misjonäre,
keda Luoto kogudus on välja läkitanud kõikjale maailma
ja aitama sõpruskogudusi Lätis.
Minu arvates on imeline, et teisi on võimalik sedasi aidata,
sest see on kindlasti Jumala meele järgi.
Pannkoogikarnevalil on 70 vabatahtlikku küpsetajat.
Kokku tehakse üle 1000 pannkoogi.
Selleks on vaja 180 liitrit tainast,
kus on 120 liitrit piima, 60 kilo jahu ja 300 kanamuna.
Tavaline vann mahutab 180 liitrit,
kui see ääreni täis valada.
Lisaks sellele on vaja veel 60 kilo maasikamoosi,
sest pannkooke ilma moosita süüa ei saa.
Nii näevad pannkoogid palju maitsvamad välja.
Sina elad minu sees
Igatsus järjest kasvab
Minu usk Sinusse Täidab mind üleni
Igatsus järjest kasvab
Sina elad minu sees
Igatsus järjest kasvab
Minu usk Sinusse Täidab mind üleni
Igatsus järjest kasvab
Nüüd tuleb kahevõitlus.
Öeldakse, et peab sööma aeglaselt,
aga pannkoogi söömisvõistlust ei saanud tegemata jätta.
Simon ja Anton võistlevad omavahel.
Reeglid on lihtsad: esimene pannkook kõhus võidab.
Tähelepanu, valmis olla...
Meil on võitja!
Loodame, et kõht ei hakka valutama.
Ilusa ilmaga Bosundi kalasadam
on imekaunis koht.
Siin on näha, kuidas Jumal on loonud
kõik võimalikult ilusaks meie jaoks.
Vahel kipume nurisema,
kuid mõtle, kui palju ilusaid asju Jumal on loonud meie jaoks!
Meeldivaid lõhnu ja maitseid,
asju, mida on kena vaadata ja meeldiv katsuda.
Vaadates looduses ringi,
mõistame, kuidas Jumal tõesti tahab kinkida meile häid ande.
Tema, kes on loonud kogu maailma,
leiab aega minu peale mõtlemiseks.
Tema, kes on loonud kogu maailma,
leiab aega minu peale mõtlemiseks.
Tema, kes on loonud kogu maailma,
leiab aega minu peale mõtlemiseks.
Kuidas pannkoogikarnevalil läks?
Kas tekkis pannkoogi isu?
Pannkoogid koos moosiga näevad välja nii maitsvad.
Kõik lapsed naudivad rannas pannkookide söömist.
Kas hakkasid juba suve igatsema?
Tegelikult ma ei tea, mis aastaajal sa saadet vaatad.
Võib-olla on külm talv või vihmane sügisilm.
Aga meie filmime seda suvel.
Täna on väljas ligi 30 kraadi sooja.
See on minu jaoks liiga soe, väsitab ära.
Muidugi on see ilus.
On ka tähtis tänada Jumalat nende heade asjade eest,
mis Ta meile on andnud.
Võime tänada selle eest, et oleme tähtsad,
et meil on perekond ja sõbrad,
katus pea kohal,
söök, riided, võib-olla ka oma voodi.
Selle eest, et meie riigis on rahu.
Võib-olla puuduvad sul mõned nendest headest asjadest.
Ka siis võid tänada selle eest, et Jumal hoolitseb sinu eest
igas olukorras.
Ta hoolitseb lillede eest aasal,
lindude ja sipelgate eest, kõige eest, mis Ta on loonud.
Piibel ütleb, et te olete väärtuslikumad
kui kõik lilled ja sipelgad koos.
See on midagi, mille eest võime tänulikud olla.
Nüüd on muusikavideo aeg.
Seekord räägib lugu sellest, mis on hea.
Laulu pealkiri on: "On nii hea".
ON NII HEA
On nii hea, et võime liikuda.
On nii hea, et võime hüüda: "Hei!"
Na-na-na-na Na-na-na-na
Jeesus, Sina armastad mind.
Na-na-na-na Na-na-na-na
Jeesus, Sina armastad mind.
On nii hea, et võime käsi plaksutada.
On nii hea, et võime hüüda: "Hei!"
Na-na-na-na Na-na-na-na
Jeesus, Sina armastad mind.
Na-na-na-na Na-na-na-na
Jeesus, Sina armastad mind.
On nii hea, et võime jalgadega astuda.
On nii hea, et võime hüüda: "Hei!"
Na-na-na-na Na-na-na-na
Jeesus, Sina armastad mind.
Na-na-na-na Na-na-na-na
Jeesus, Sina armastad mind.
On nii hea, et võime tõsta käed üles.
On nii hea, et võime hüüda: "Hei!"
Na-na-na-na Na-na-na-na
Jeesus, Sina armastad mind.
Na-na-na-na Na-na-na-na
Jeesus, Sina armastad mind.
On nii hea, et võime olla vaikselt.
On nii hea, et võime teenida Sind.
Na-na-na-na Na-na-na-na
Jeesus, Sina liigud koos minuga.
Na-na-na-na Na-na-na-na
Jeesus, Sina liigud koos minuga.
Kuulsime palju häid asju.
Palju on asju, mida saame käte ja jalgadega teha.
Kuid kõige parim asi tuli välja alles loo lõpus:
Jeesus tahab liikuda koos meiega.
Ta tahab aidata meid ja hoolitseda meie eest.
See on minu arvates kõige parem asi.
See oli meie tänane saade.
Ma plaanin veel mõnuleda siin koos oma muusikamängijaga.
Harutame juhtmed lahti.
Toetan end mõnusalt taha
ja lõõgastun.
Ehk kohtume taas järgmisel nädalal.
Olge tublid! Tsau!
Tõlge: Sanna Pitko